福仔繼續缺陣 曼聯又有得贏?
2024年04月27日 17:15
東網電視
更多新聞短片
拉舒福特(右)狀態低迷。(Getty Images)
曼聯將於周六(27日)晚英超主場對般尼,賽前紅魔鬼主帥坦哈格表示,今場大軍名單同上仗贏錫菲聯基本上一樣,只係加入傷愈嘅美臣蒙特,換言之前鋒拉舒福特繼續缺陣。
坦哈格話:「今場名單同上場一樣,只多咗美臣蒙特,球季結束之前,我哋仲可以見到安東尼馬迪爾、利辛度馬天尼斯、勞基梳爾,佢哋已經復操。」
至於講到拉舒福特被外界批評狀態差,坦哈格話:「呢方面問題同佢自己有關,當然亦同球隊有關,球隊同球員互相關聯。」近期不斷有聲音批評拉舒福特場上表現消極,甚至阻礙球隊進攻,曼聯上場缺少呢位英格蘭國腳,立即以4比2擊敗錫菲聯,打破連續4場英超不勝頹勢,拉舒福特今場繼續缺陣,難怪輿論睇好曼聯可以再贏1場。